
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ПАТШАЛӐХ НАГРАДИСЕМ ҪИНЧЕН" САККУНӖН 2 ТАТА 12 СТАТЙИСЕНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи утӑ уйӑхӗн 6-мӗшӗнче
йышӑннӑ

1 статья
Чӑваш Республикин "Чӑваш Республикин патшалӑх наградисем ҫинчен" 2005 ҫулхи ака уйӑхӗн 12-мӗшӗнчи 15 №-лӗ саккунне (Чӑваш Республикин Патшалӑх Канашӗн ведомоҫӗсем, 2005, 62 №; 2010, 85 №; 2012, 94 №; Чӑваш Республикин Саккунӗсен пуххи, 2013, 6 №; 2014, 3, 9 №-сем; 2015, 
12 №; 2016, 10 №; "Республика" хаҫат, 2018, раштав уйӑхӗн 26-мӗшӗ; 2019, утӑ уйӑхӗн 17-мӗшӗ, раштав уйӑхӗн 26-мӗшӗ) ҫакӑн пек улшӑнусем кӗртес: 
1) 2 статьяра: 
а) ҫакӑн пек ҫырса вун пӗрмӗш ҫӗнӗ абзац хушса хурас:
"Чӑваш Республикин халӑх учителӗ";";
ӑ) вун пӗрмӗш – хӗрӗх улттӑмӗш абзацсене тивӗҫлӗн вун иккӗмӗш – хӗрӗх ҫиччӗмӗш абзацсем тесе шутлас;
2) 12 статьяра:
а) ҫакӑн пек ҫырса тӑваттӑмӗш–улттӑмӗш ҫӗнӗ абзацсем хушса хурас:
"Чӑваш Республикин халӑх учителӗ" – пӗтӗмӗшле пӗлӳ паракан организацисен, хушма пӗлӳ паракан организацисен, тӑлӑх ачасен тата ашшӗ-амӑшӗн асӑрхавӗсӗр юлнӑ ачасен организацийӗсен, професси пӗлӗвӗ паракан организацисен, хушма професси пӗлӗвӗ паракан организацисен специальноҫпа 25 ҫултан кая мар ӗҫленӗ, вӗсен ӗҫне общество анлӑн ырласа йышӑннӑ пысӑк ӑсталӑхлӑ вӗрентекенӗсене, преподавателӗсене тата ытти ӗҫченӗсене вӗренекенсене тарӑн пӗлӳ парас, вӗсен пултарулӑх вӑй-хӑватне аталантарас тата ӳстерсе пырас енӗпе педагогикӑпа воспитани ӗҫӗ-хӗлӗнче тунӑ уйрӑмах пысӑк ҫитӗнӳсемшӗн, вӗренӳ ӗҫ-хӗлне ӑслӑлӑхпа методика тӗлӗшӗнчен тивӗҫтерес ӗҫе пысӑк тӳпе хывнӑшӑн, инновациллӗ вӗрентӳпе методика хатӗрӗсем, программӑсем, автор методикисем туса хатӗрленӗшӗн. 
"Чӑваш Республикин халӑх учителӗ" хисеплӗ ята патшалӑхӑн асӑннӑ наградине илме тӑратнӑ ҫыннӑн "Чӑваш Республикин тава тивӗҫлӗ учителӗ" 
е "Чӑваш Республикин вӗрентӗвӗн тава тивӗҫлӗ ӗҫченӗ" хисеплӗ ят пур пулсан тата ӑна панӑ хыҫҫӑн пилӗк ҫултан кая мар вӑхӑт иртсен параҫҫӗ.
Чӑваш Республикин Пуҫлӑхӗ "Чӑваш Республикин халӑх учителӗ" хисеплӗ ята парасси ҫинчен калакан указа Вӗрентекен кунне (юпа уйӑхӗн 5-мӗшӗ) уявлас умӗн ҫулталӑкра пӗр хутчен кӑларать;";
ӑ) тӑваттӑмӗш – вун тӑххӑрмӗш абзацсене тивӗҫлӗн ҫиччӗмӗш – ҫирӗм иккӗмӗш абзацсем тесе шутлас;
б) ҫирӗммӗш абзаца ҫирӗм виҫҫӗмӗш абзац тесе шутлас тата "професси вӗренӗвӗн" сӑмахсем хыҫҫӑн ", наука организацийӗсенче" сӑмахсем хушса хурас;
в) ҫирӗм пӗрремӗш – вӑтӑр пӗрремӗш абзацсене тивӗҫлӗн ҫирӗм тӑваттӑмӗш – вӑтӑр тӑваттӑмӗш абзацсем тесе шутлас;
г) вӑтӑр иккӗмӗш абзаца вӑтӑр пиллӗкмӗш абзац тесе шутлас тата ӑна ҫакӑн пек ҫырса хурас: 
"Чӑваш Республикин тава тивӗҫлӗ учителӗ" – пӗтӗмӗшле пӗлӳ паракан организацисен, хушма пӗлӳ паракан организацисен, тӑлӑх ачасен тата ашшӗ-амӑшӗн асӑрхавӗсӗр юлнӑ ачасен организацийӗсен, професси пӗлӗвӗ паракан организацисен, хушма професси пӗлӗвӗ паракан организацисен специальноҫпа 10 ҫултан кая мар тӳрӗ кӑмӑлпа ӗҫленӗ, педагогикӑпа воспитани ӗҫ-хӗлӗнче, инновациллӗ вӗрентӳ-методика хатӗрӗсем, программӑсем, автор методикисем хатӗрлес, вӗренӳ ӗҫ-хӗлне ӑслӑлӑхпа методика тӗлӗшӗнчен тивӗҫтерес енӗпе палӑрмалла ҫитӗнӳсем тунӑ тата вӗсен ӗҫне общество анлӑн ырласа йышӑннӑ пысӑк ӑсталӑхлӑ вӗрентекенӗсене, преподавателӗсене тата ытти ӗҫченӗсене;";
д) вӑтӑр виҫҫӗмӗш – вӑтӑр тӑххӑрмӗш абзацсене тивӗҫлӗн вӑтӑр улт-тӑмӗш – хӗрӗх иккӗмӗш абзацсем тесе шутлас.
2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2023 ҫулхи утӑ уйӑхӗн 7-мӗшӗ

